CELEX: 31968R0316
Language: ro
Date: 1968-03-12 00:00:00
Title: Regulamentul (CEE) nr. 316/68 al Consiliului din 12 martie 1968 de stabilire a standardelor de calitate pentru florile proaspete tăiate și frunzișul ornamental proaspăt

03/Volumul 01
            
            
               RO
            
            
               Jurnalul Ofícial al Uniunii Europene
            
            
               86
            
         31968R0316
   
               L 071/8
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 316/68 AL CONSILIULUI
   
   din 12 martie 1968
   de stabilire a standardelor de calitate pentru florile proaspete tăiate și frunzișul ornamental proaspăt
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 234/68 al Consiliului de stabilire a organizării comune a piețelor în sectorul plantelor vii și al produselor de floricultură (1), în special articolul 3,
   având în vedere propunerea Comisiei,
   întrucât există un comerț substanțial cu flori proaspete tăiate și frunziș ornamental proaspăt atât în cadrul Comunității, cât și între statele membre și țările terțe; întrucât îmbunătățirea și unificarea nivelurilor de calitate a produselor comercializate sunt de dorit; întrucât, prin urmare, este necesar să se adopte standarde comune de calitate,
   ADOPTĂ PREZENTUL REGULAMENT:
   Articolul 1
   (1)   Standardele de calitate sunt stabilite pentru:
   
               —
            
            
               florile și bobocii de flori proaspete tăiate pentru buchete sau în scopuri ornamentale, de la poziția 06.03 A din Tariful vamal comun;
            
         
               —
            
            
               frunziș, frunze, crengi și alte părți ale plantelor, proaspete, de la poziția 06.04 A II din Tariful vamal comun.
            
         (2)   Standardele de calitate în cauză sunt definite în anexe.
   Articolul 2
   (1)   De la 1 iulie 1968, produsul prevăzut în articolul 1 care nu corespunde standardelor de calitate nu poate:
   
               —
            
            
               în interiorul Comunității, să fie pus în vânzare sau vândut cu ridicata nici de către comercianți, nici direct de producători;
            
         
               —
            
            
               să fie importat dintr-o țară terță;
            
         
               —
            
            
               să fie exportat către o țară terță.
            
         (2)   Statele membre pot fi autorizate să ia măsuri care derogă de la dispozițiile alineatului (1) a treia liniuță cu privire la anumite criterii ale standardelor de calitate pentru a permite exportatorilor să îndeplinească cerințele comerciale ale anumitor țări terțe.
   O astfel de autorizație este acordată în conformitate cu procedura prevăzută în articolul 14 din Regulamentul (CEE) nr. 234/68, iar condițiile la care poate fi supusă autorizația sunt stabilite pe baza aceleiași proceduri.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 martie 1968.
      
         
            Pentru Consiliu
         
         
            Președintele
         
         E. FAURE
         
      
   
   
      (1)  JO L 55, 2.3.1968, p. 1.
   ANEXA I
   Standarde comune de calitate pentru florile tăiate
   I.   DOMENIUL DE APLICARE
   Prezentele standarde se aplică florilor și bobocilor de flori proaspete tăiate pentru buchete sau în scopuri ornamentale, de la poziția 06.03 A din Tariful Vamal Comun.
   II.   CARACTERISTICI DE CALITATE
   A.   Caracteristici minime
   
   Produsul trebuie să fie tăiat sau cules cu grijă, conform speciei, și trebuie să fi ajuns la un nivel adecvat de dezvoltare.
   B.   Clasificare
   
   (i)   Categoria I
   Produsul clasificat în această categorie trebuie să fie de calitate bună. Acesta trebuie să prezinte caracteristicile speciei și, dacă este cazul, ale varietății (cultivar).
   Toate părțile florilor tăiate trebuie să fie:
   
               —
            
            
               întregi;
            
         
               —
            
            
               proaspete;
            
         
               —
            
            
               lipsite de paraziți de origine animală sau vegetală și neafectate de aceștia;
            
         
               —
            
            
               lipsite de reziduurile pesticidelor sau ale altor substanțe exterioare care afectează aspectul;
            
         
               —
            
            
               nevătămate;
            
         
               —
            
            
               lipsite de defecte ale dezvoltării; pentru garoafe un caliciu rupt nu este considerat un defect.
            
         Totuși, cu privire la garoafele americane, florile cu un caliciu rupt trebuie să fie încercuite, puse separat în loturi uniforme, iar ambalajele trebuie marcate corespunzător.
   Tulpinile, conform speciilor și varietății (cultivar), trebuie să fie rigide și suficient de puternice pentru a susține floarea (florile).
   (ii)   Categoria II
   Această categorie include produse ce nu îndeplinesc toate cerințele categoriei I.
   Toate părțile florilor tăiate trebuie să fie:
   
               —
            
            
               întregi;
            
         
               —
            
            
               proaspete;
            
         
               —
            
            
               lipsite de paraziți de origine animală.
            
         Florile pot totuși să prezinte următoarele defecte:
   
               —
            
            
               ușoare malformații;
            
         
               —
            
            
               ușoare vătămări;
            
         
               —
            
            
               ușoare stricăciuni din cauza, de exemplu, a unei boli sau paraziți de origine animală;
            
         
               —
            
            
               cu tulpini mai slabe și mai puțin rigide;
            
         
               —
            
            
               mici pete cauzate de tratamentul cu pesticide.
            
         Defectele permise nu trebuie să afecteze prezentarea, aspectul sau utilitatea produselor.
   C.   Denumirea EXTRA
   
   Produsele care prezintă caracteristici pentru categoria I pot fi denumite EXTRA, în măsura în care nu benefciază de nici o toleranță de calitate. Totuși, această ultimă denumire nu poate fi folosită pentru garoafele americane cu caliciu rupt.
   III.   DISPOZIȚII SPECIALE
   Dispozițiile speciale pentru anumite tipuri de flori prevăzute în anexa I A prevalează asupra dispozițiilor din prezenta anexă.
   IV.   CALIBRAREA
   Pentru florile tăiate, calibrarea trebuie să corespundă cel puțin următoarei scări:
   
               
                  Codul de lungime
               
            
            
               
                  Lungimea
               
            
         
               0
            
            
               mai mică de 5 centimetri sau flori comercializate fără tulpini
            
         
               5
            
            
               5 – 10 cm
            
         
               10
            
            
               10 – 15 cm
            
         
               15
            
            
               15 – 20 cm
            
         
               20
            
            
               20 – 30 cm
            
         
               30
            
            
               30 – 40 cm
            
         
               40
            
            
               40 – 50 cm
            
         
               50
            
            
               50 – 60 cm
            
         
               60
            
            
               60 – 80 cm
            
         
               80
            
            
               80 – 100 cm
            
         
               100
            
            
               100 – 120 cm
            
         
               120
            
            
               mai mare de 120 cm
            
         Aceste lungimi includ și floarea în sine.
   Diferența pe unitate de prezentare (mănunchi, buchet, cutie și altele asemănătoare) între lungimile maxime și minime ale florilor din unitate nu poate depăși:
   
               —
            
            
               2,5 centimetri pentru florile având codul 15 și mai jos;
            
         
               —
            
            
               5,0 centimetri pentru florile având codurile de la 20 (inclusiv) la 50 (inclusiv);
            
         
               —
            
            
               10,0 centimetri pentru florile având codul 60 și mai sus.
            
         Această diferență poate fi dublată pentru florile prezentate sub formă de evantai. Pentru crizantemele cu flori mari prezentate sub formă de evantai, această diferență poate merge până la 20 centimetri în ceea ce privește florile având codurile de la 20 la 50 (inclusiv).
   Scara de calibru și lungimile uniforme prevăzute anterior nu sunt aplicabile mimozelor.
   Lungimea minimă pentru crengile mimozei este stabilită la 20 centimetri. Totuși, legăturile și buchetele compuse exclusiv din mici ramuri de o lungime mai mică de 20 centimetri pot fi permise în conformitate cu expresia „tulpină scurtă” sau un termen echivalent, fiind marcat pe ambalaje.
   V.   TOLERANȚE DE CALITATE
   Toleranțele privind calitatea sunt permise în fiecare unitate de prezentare pentru produsele neconforme.
   (i)   Categoria I
   5 % din florile tăiate pot avea ușoare defecte, cu condiția ca uniformitatea florilor pe fiecare unitate de prezentare să nu fie afectată.
   (ii)   Categoria II
   10 % din florile tăiate se pot abate de la caracteristicile categoriei. Jumătate din acest procentaj ar putea fi atacat de paraziți de origine animală sau vegetală.
   Defectele în discuție nu trebuie să afecteze utilitatea produselor.
   VI.   AMBALAREA șI PREZENTAREA
   A.   Prezentarea
   
   O unitate de prezentare (legătură, buchet, cutie și alte articole asemănătoare) trebuie să conțină 5, 10 sau un multiplu de 10 bucăți. Totuși, florile vândute în mod normal ca unitate și cele comercializate în mod normal după greutate fac excepție de la această regulă.
   B.   Uniformitatea
   
   Fiecare unitate de prezentare (legătură, buchet, cutie și alte articole asemănătoare) trebuie să conțină flori din același gen (genus), specie (species) sau varietate (cultivar) și din aceeași categorie de calitate și trebuie să fi ajuns la același nivel de dezvoltare.
   Combinarea florilor sau, eventual, combinarea florilor cu frunziș de diferite genuri (genus), specii (species) sau varietăți (cultivar) sunt, totuși, permise atât timp cât se folosesc produse din aceeași categorie de calitate, iar acestea sunt marcate adecvat.
   C.   Ambalarea
   
   Ambalarea trebuie să protejeze produsul în mod corespunzător. Hârtia sau alte materiale în contact direct cu florile tăiate trebuie să fie noi.
   VII.   MARCAREA
   Următoarele indicații trebuie să însoțească mărfurile:
   A.   Identificarea
   
   
               Expeditorul sau
            
            
               Nume și adresă sau cod
            
         
               ambalatorul
            
         B.   Natura produsului
   
   
               —
            
            
               genul (genus);
            
         
               —
            
            
               specia (species) sau varietatea (cultivar) sau culoarea florilor;
            
         
               —
            
            
               dacă este cazul, cuvântul „amestec” (sau utilizarea unui cuvânt echivalent).
            
         C.   Originea produsului (opțional)
   
   Zona de producție sau denumirea națională, regională sau locală.
   D.   Caracteristici comerciale
   
   
               —
            
            
               categoria;
            
         
               —
            
            
               calibrarea (codul de lungime) sau lungimile minime și maxime;
            
         
               —
            
            
               numărul sau greutatea netă.
            
         E.   Marca oficială de control (opțional).
   
   ANEXA I A
   Standarde comune de calitate pentru florile proaspete tăiate
   Dispoziții speciale pentru mimoze
   Mimoza trebuie să îndeplinească cel puțin criteriile de calitate ale clasei I.
   Totuși, pentru acest gen, noțiunea de rigiditate nu trebuie luată în considerație pentru terminațiile superioare ale tulpinilor florii.
   Baza ramurilor nu trebuie să fie prea lemnoasă.
   Mimoza trebuie, de asemenea, să îndeplinească următoarele cerințe de calitate:
   
               —
            
            
               tulpini bine garnisite cu flori;
            
         
               —
            
            
               vârfuri nerupte sau netăiate. Totuși, tulpinile cu vârfuri rupte sunt permise acolo unde secțiunea ruptă are un diametru mai mic de 2 mm.
            
         Mimoza poate fi prezentată înflorită sau nu.
   Pentru mimoza înflorită, inflorescența trebuie să fie normală pentru varietate, iar numărul vârfurilor verzi încă neînflorite nu trebuie să depășească:
   
               —
            
            
               60 % pentru Floribunda;
            
         
               —
            
            
               20 % pentru alte specii și varietăți.
            
         În plus, florile trebuie să fie de culoare normală, nepătate și puternic fixate de inflorescență.
   Pentru mimoza neînflorită, 80 % din vârfurile înflorite trebuie să fie galbene (ușor deschise).
   Prezentarea
   Ramurile de mimoze trebuie aranjate ca mlădițe sau prezentate în mănunchiuri de:
   
               —
            
            
               150 grame, 250 grame sau multipli de 250 grame.
            
         Mimoza neînflorită trebuie ambalată în mici cutii făcute din polietilenă sau dintr-o substanță similară.
   Fiecare unitate de prezentare, chiar și când este oferită în vrac, trebuie să fie de o compoziție uniformă și să conțină ramuri numai din aceeași specie sau varietate.
   Marcarea
   Pe lângă indicarea ambalatorului sau expeditorului pe fiecare ambalaj, marcarea trebuie să mai includă următoarele:
   
               —
            
            
               genul: Mimosa;
            
         
               —
            
            
               specia sau varietatea (cultivar);
            
         
               —
            
            
               expresia „înflorit” sau „neînflorit”;
            
         
               —
            
            
               dacă este cazul, cuvintele „cu tulpină scurtă” sau un termen echivalent;
            
         
               —
            
            
               greutatea netă totală sau numărul de buchete și greutatea unitară.
            
         ANEXA II
   Standarde comune de calitate pentru frunzișul ornamental proaspăt
   I.   DOMENIUL DE APLICARE
   Prezentele standarde se aplică frunzișului ornamental, frunzelor, crengilor și altor părți ale plantelor, proaspete, de la poziția 06.04 A II din Tariful vamal comun.
   II.   CARACTERISTICI DE CALITATE
   Produsul trebuie:
   
               —
            
            
               să aibă un aspect proaspăt;
            
         
               —
            
            
               să fie lipsit de reziduurile pesticidelor sau ale altor substanțe străine care afectează aspectul produsului;
            
         
               —
            
            
               să fie lipsit de paraziți de origine animală sau vegetală, precum și de stricăciunea cauzată de aceștia care afectează aspectul general al produsului;
            
         
               —
            
            
               să fie lipsit de defecte, cum ar fi vătămare sau veștejire, care afectează aspectul general al produsului;
            
         
               —
            
            
               să fie lipsit de umezeală exterioară excesivă;
            
         
               —
            
            
               să aibă culoarea specifică speciei sau varietății.
            
         Produsul trebuie tăiat cu grijă și trebuie să fi ajuns la nivelul de maturitate potrivit.
   III.   DISPOZIȚII SPECIALE
   Dispozițiile speciale privind asparagus prevăzute în anexa II A completează dispozițiile prezentei anexe.
   IV.   TOLERANȚE DE CALITATE
   Sunt admise toleranțe de calitate în fiecare unitate de prezentare pentru produsele neconforme: 10 % din frunzișul ornamental proaspăt se pot abate de la cerințele prevăzute la punctul II.
   V.   MARCAREA
   Următoarele indicații trebuie să însoțească mărfurile:
   A.   Identificarea
   
   
               Expeditorul sau
            
            
               Nume și adresă sau cod
            
         
               ambalatorul
            
         B.   Natura produsului
   
   „Frunziș ornamental proaspăt” sau genul (genus) sau specia (species).
   ANEXA II A
   Standarde comune de calitate pentru frunzișul ornamental proaspăt
   Dispoziții speciale pentru asparagus
   I.   DOMENIUL DE APLICARE
   Prezentele dispoziții speciale se aplică frunzișului de:
   
               —
            
            
               
                  Asparagus L. plumosus Bak și
            
         
               —
            
            
               
                  Asparagus L. sprengeri Rgl.
               
            
         II.   CARACTERISTICI DE CALITATE
   (i)   Categoria I
   Frunzișul plantei asparagus clasificat în această categorie trebuie să fie:
   
               —
            
            
               bine dezvoltat, nerupt și fără creștere laterală;
            
         
               —
            
            
               bine garnisit cu cladodii fixate ferm;
            
         
               —
            
            
               neîngălbenit.
            
         (ii)   Categoria II
   Această categorie include toate plantele asparagus care nu satisfac cerințele clasei I, dar care satisfac cerințele de calitate minime pentru frunzișul ornamental proaspăt.
   III.   CALIBRAREA
   Lungimea trebuie măsurată de la vârf până la capătul tulpinii.
   
               —
            
            
               Pentru Asparagus L. plumosus Bak., calibrarea trebuie să fie cel puțin în conformitate cu următoarea scară de valori:
               
                           
                              Codul de lungime
                           
                        
                        
                           
                              Lungimea
                           
                        
                     
                           0
                        
                        
                           mai mic decât 30 cm
                        
                     
                           30
                        
                        
                           30 – 40 cm
                        
                     
                           40
                        
                        
                           40 – 60 cm
                        
                     
                           60
                        
                        
                           mai mare decât 60 cm
                        
                     
         
               —
            
            
               Calibrarea vlăstarelor trebuie să fie în conformitate cu următoarea scară de valori:
               
                           
                              Codul de lungime
                           
                        
                        
                           
                              Lungimea
                           
                        
                     
                           30
                        
                        
                           30 – 50 cm
                        
                     
                           50
                        
                        
                           mai mare decât 50 cm
                        
                     
         
               —
            
            
               Pentru Asparagus L. sprengeri Rgl., mărimea trebuie să fie conformă cu următoarea scară de valori:
               
                           
                              Codul de lungime
                           
                        
                        
                           
                              Lungimea
                           
                        
                     
                           0
                        
                        
                           mai mic decât 30 cm
                        
                     
                           30
                        
                        
                           30 – 50 cm
                        
                     
                           50
                        
                        
                           mai mare decât 50 cm
                        
                     
         Vlăstarele de asparagus care formează un mănunchi trebuie să fie de aproximativ aceeași lungime.
   IV.   TOLERANȚE DE CALITATE
   Toleranțele de calitate se permit pentru fiecare unitate de prezentare, după cum urmează:
   (i)   Categoria I
   10 % din tulpini se pot abate de la cerințele acestei categorii, dar trebuie să fie în conformitate cu cele ale categoriei II. Nici o toleranță nu se permite pentru tulpinile rupte sau cu creșteri laterale.
   (ii)   Categoria II
   10 % din tulpini se pot abate de la caracteristicile acestei categorii. Nici un defect nu trebuie să afecteze utilitatea produselor.
   V.   AMBALAREA ȘI PREZENTAREA
   A.   Prezentarea
   
   Frunzișul plantei Asparagus plumosus trebuie aranjat în mănunchiuri de 10 tulpini sau multipli de 10; acela al plantei Asparagus sprengeri în mănunchiuri de 100 grame, 250 grame sau multipli de 250 grame.
   B.   Uniformitatea
   
   Tulpinile rupte și vlăstarele secundare se aranjează în mănunchiuri separate. Tulpinile din același mănunchi trebuie să fie uniforme în ceea ce privește forma și culoarea.
   C.   Ambalarea
   
   Ambalarea trebuie să protejeze produsul în mod corespunzător. Hârtia sau alte materiale în contact direct cu produsul trebuie să fie noi.
   VI.   MARCAREA
   Următoarele indicații trebuie să însoțească mărfurile:
   A.   Identificarea
   
   
               Expeditorul sau
            
            
               Nume și adresă sau cod
            
         
               ambalatorul
            
         B.   Natura produsului
   
   „Asparagus plumosus” sau „Asparagus sprengeri”, după caz.
   C.   Originea produsului (opțional)
   
   Zona de producție sau denumirea națională, regională sau locală.
   D.   Caracteristici comerciale
   
   
               —
            
            
               categoria;
            
         
               —
            
            
               calibrarea;
            
         
               —
            
            
               numărul de mănunchiuri sau greutatea netă.
            
         E.   Marca oficială de control (opțional).